ມີຫຼາຍຄົນບາດເຈັບ ໃນເຫດລະເບີດ ຢູ່ອິນໂດເນເຊຍ
ເຫດລະເບີີດ ຢູ່ວັດອິສລາມ ຊຶ່ງສົງໄສວ່າ ເປັນການໂຈມຕີສະລະຊີບນັ້ນ ເຮັດໃຫ້ມີຜູ້ບາດເຈັບ ຈຳນວນນຶ່ງ
ຕຳຫຼວດອິນໂດເນເຊຍກ່າວວ່າ ເຫດລະເບີດທີ່ສົງໄສວ່າ ມາຈາກການໂຈມຕີສະລະຊີບ ໄດ້ເກີດຂຶ້ນທີ່ວັດແຫ່ງນຶ່ງ ຂອງສາສະໜາອິສລາມໃນລະຫວ່າງພິທີສວດມົນພາວະ ນາໃນວັນສຸກມື້ນີ້ເຮັດໃຫ້ມີຜູ້ໄດ້ຮັບບາດເຈັບຫຼາຍຄົນ ຜູ້ບັນຊາການຕຳຫຼວດອິນໂດເນເຊຍໃນເຂດເກາະ Java ຕາເວັນຕົກ ທ່ານ Suparni Parto ກ່າວຕໍ່ສື່ມວນຊົນ ທ້ອງຖິ່ນວ່າ ລະເບີດໄດ້ແຕກຂຶ້ນທີ່ວັດສາສະໜາອິສລາມ ທີ່ຢູ່ຂ້າງໃນບໍລິເວນປ້ອມຕຳຫຼວດ ທີ່ເມືອງ Cirebon ທ່ານ Parto ກ່າວຕື່ມວ່າ ຜູ້ຊາຍຄົນນຶ່ງທີ່ສົງໄສວ່າເປັນ ຜູ້ໂຈມຕີສະລະຊີບນັ້ນໄດ້ເສຍຊີວິດໃນເຫດລະເບີດດັ່ງກ່າວ ຊຶ່ງນອກນັ້ນແລ້ວຍັງເຮັດໃຫ້ອີກ ຫຼາຍໆຄົນໄດ້ຮັບບາດ ເຈັບແລະຖືກສົ່ງໄປຮັບການພະຍາບານທີ່ໂຮງໝໍ ຈຸດປະສົງຂອງການໂຈມຕີໃນຄັ້ງນີ້ຍັງບໍ່ທັນເປັນທີ່ຮູ້ກັນເທື່ອ